**NACRT PRIJEDLOGA ODLUKE**

**o izmjena i dopunama Odluke o stipendiranju učenika i studenata Grada Slatine**

Na temelju članka 16. Statuta Grada Slatine (Službeni glasnik Grada Slatine broj 5/09. i 5/10, 1/13, 2/13- pročišćeni tekst i 3/18, 9/20. i 5/21.) Gradsko vijeće Grada Slatine je na \_\_\_\_\_ sjednici održanoj \_\_\_\_\_\_\_\_\_\_\_\_2023. godine donijelo

**O D L U K U**

**o izmjenama i dopunama Odluke o stipendiranju učenika i studenata Grada Slatine**

**Članak 1.**

U Odluci o stipendiranju učenika i studenata Grada Slatine, u članku 12. stavak 1 riječi “od 200,00 kuna“ zamjenjuju se riječima „od 50,00 eura“.

**Članak 2.**

U članku 15. stavku 1 Odluke riječi “ od 200,00 kuna“ zamjenjuje se riječima „od 50,00 eura“.

U Članku 15. stavku 2. riječi „od 1.000,00 kuna“ zamjenjuju se riječima „od 150,00 eura“.

**Članak 3.**

U članku 15. Odluke dodaju se stavci 3, 4, 5. i 6. koji glase:

„Sportska stipendija vrhunskim sportašima dodjeljivat će se bez objavljivanja javnog natječaja“.

„Sportska stipendija vrhunskih sportaša, za osvojenu medalju na Europskom prvenstvu, isplaćivat će se u iznosu od 200,00 eura dok će se stipendija za osvojenu medalju na Svjetskom prvenstvu i Olimpijskim igrama isplaćivati u iznosu od 300,00 eura mjesečno kroz razdoblje od 2 godine.

„Ukoliko vrhunski sportaš na održanim natjecanjima paralelno osvoji više medalja isplaćivat će se stipendija za osvojenu medalju sa višeg ranga natjecanja.

„Sportska stipendija vrhunskih sportaša može se primati neovisno o primanju neke druge stipendije.“.

**Članak 4.**

U članku 19. Odluke riječi “od 1.000,00 kuna“ zamjenjuju se riječima „od 150,00 eura“.

**Članak 5.**

U članku 23. Odluke riječi “od 1.000,00 kuna“ zamjenjuju se riječima „od 150,00 eura“.

**Članak 6.**

Ova Odluka stupa na snagu osmog dana od dana objave u Službenom glasniku Grada Slatine.

GRADSKO VIJEĆE GRADA SLATINE